Rangeringen har betydning gjennom at de spillerne med best rangering automatisk er kvalifisert til rankingturneringene. Mens lavere rangerte spillere må spille en eller flere kvalifiseringskamper for å få spille i hovedturneringen. Særlig viktig er det at de spillerne rangert i topp 16 automatisk er kvalifisert til verdensmesterskapet og Masters. I andre turneringer er det de 32 best rangerte spillerne som er automatisk kvalifisert.